CELEX: 32004D0639
Language: mt
Date: 2004-09-06 00:00:00
Title: Id-Deċiżjoni tal-Kummissjoni tat- 6 ta' Settembru 2004 li tniżżel il-kondizzjonijiet ta' importazzjoni tas-semen ta' annimali domestiċi ta' l-ispeċi ta' l-ifrat (innotifikata fid-dokument bin-numru C(2004) 3364) Test b'relevanza għaż-ŻEE.

12.10.2005   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  121
               
            ID-DEĊIŻJONI TAL-KUMMISSJONI
      tat-6 ta' Settembru 2004
      li tniżżel il-kondizzjonijiet ta' importazzjoni tas-semen ta' annimali domestiċi ta' l-ispeċi ta' l-ifrat
      (innotifikata fid-dokument bin-numru C(2004) 3364)
      (Test b'rilevanza għaż-ŻEE)
      (2004/639/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 88/407/KEE ta' l-14 ta' Ġunju 1988 li tniżżel ir-rekwiżiti tas-saħħa ta' l-annimali li jirregolaw il-kummerċ u l-importazzjoni fil-Komunità tas-semen ta' annimali domestiċi ta' l-ispeċi ta' l-ifrat (1) u b'mod partikolari l-Artikolu 8 (1), l-Artikolu 10 (2) u l-Artikolu 11 (2) tagħha,
      Billi:
      
                  (1)
               
               
                  Id-Deċiżjoni tal-Kummissjoni 90/14/KEE (2) tniżżel il-lista ta' pajjiżi terzi li minnhom is-semen ta' l-ifrat jista' jiġi importat.
               
            
                  (2)
               
               
                  Id-Deċiżjoni tal-Kummissjoni 91/277/KEE (3) tniżżel miżuri ta' protezzjoni tas-saħħa fir-rigward ta' importazzjoni ta' semen ta' l-ifrat iffriżat mill-Iżrael.
               
            
                  (3)
               
               
                  Id-Deċiżjoni tal-Kummissjoni 94/577/KE (4) tniżżel il-kondizzjonijiet ta' saħħa ta' l-annimali u ċ-ċertifikazzjoni veterinarja għall-importazzjoni ta' semen ta' l-ifrat minn pajjiżi terzi.
               
            
                  (4)
               
               
                  Wara t-tibdil tad-Direttiva 88/407/KEE bid-Direttiva tal-Kunsill 2003/43/KE (5) hija meħtieġa l-kitba mill-ġdid tad-Deċiżjonijiet tal-Kummissjoni relatati ma' l-importazzjoni tas-semen ta' annimali domestiċi ta' l-ispeċi ta' l-ifrat.
               
            
                  (5)
               
               
                  Il-listi taċ-ċentri ta' ġbir u ħażna tas-semen li minnhom l-Istati Membri għandhom jawtorizzaw l-importazzjoni tas-semen li joriġina mill-pajjiżi terzi huma stabbiliti u aġġornati skond l-Artikolu 9 (1) tad-Direttiva 88/407/KEE li jara li verżjoni aġġornata tal-listi kollha tkun aċċessibbli għall-pubbliku. Dawn il-listi jinsabu fl-indirizz http://europa.eu.int/ċomm/food/index_en.htm.
               
            
                  (6)
               
               
                  Id-Direttiva 2003/43/KE li temenda d-Direttiva 88/407/KEE issemmi li mill-1 ta' Jannar 2005, is-semen ta' l-annimali domestiċi ta' l-ispeċi ta' l-ifrat għandu jinġabar, ikun proċessat u maħżun skond id-disposizzjonijiet ġodda introdotti bid-Direttiva 2003/43/KE sabiex ikun eleġibbli għall-importazzjoni.
               
            
                  (7)
               
               
                  Madankollu, huwa xieraq li tkun awtorizzata l-importazzjoni kontinwa ta' l-istokks tas-semen ta' annimali domestiċi ta' l-ispeċi ta' l-ifrat skond id-disposizzjonijiet tad-Direttiva 88/407/KEE, qabel il-modifika introdotta bid-Direttiva 2003/43/KE.
               
            
                  (8)
               
               
                  Għaldaqstant, l-Artikolu 2 paragrafu 2 tad-Direttiva 2003/43/KE issemmi li:
                  
                              —
                           
                           
                              sal-31 ta' Diċembru 2004, l-Istati Membri għandhom jawtorizzaw l-importazzjoni ta' semen ta' annimali domestiċi ta' l-ispeċi ta' l-ifrat miġbur, proċessat u maħżun qabel il-31 ta' Diċembru 2004 u akkumpanjat b'ċertifikat skond il-mudelli msemmija qabel l-emendi introdotti bid-Direttiva 2003/43/KE.
                           
                        
                              —
                           
                           
                              wara din id-data, l-Istati Membri m'għandhomx jawtorizzaw importazzjoni ta' semen ta' annimali domestiċi ta' l-ispeċi ta' l-ifrat skond id-dispożizzjonijiet preċedentement fis-seħħ kemm-il darba dan ma jkunx miġbur, proċessat u maħżun qabel il-31 ta' Diċembru 2004.
                           
                        
            
                  (9)
               
               
                  Konsegwentement, huwa neċessarju li jiġi provdut mudell taċ-ċertifikat għall-importazzjoni ta' semen ta' annimali domestiċi ta' l-ispeċi ta' l-ifrat miġbur, proċessat u maħżun qabel il-31 ta' Diċembru 2004 u li se jintuża mill-1 ta' Jannar 2005.
               
            
                  (10)
               
               
                  Huwa iktar konvenjenti li tinġabar, fl-istess att, l-informazzjoni kollha relatata ma' l-importazzjoni tas-semen ta' annimali domestiċi ta' l-ispeċi ta' l-ifrat (lista ta' pajjiżi terzi awtorizzati, rekwiżiti veterinarji li japplikaw għall-importazzjoni u listi taċ-ċentri approvati f'dawk il-pajjiżi terzi), u li jkunu revokati d-Deċiżjonijiet 90/14/KEE, 91/277/KEE u 94/577/KE skond dan.
                  
               
            
                  (11)
               
               
                  Il-miżuri msemmija f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali.
               
            ADOTTAT DIN ID-DEĊIŻJONI:
      Artikolu 1
      1.   L-Istati Membri għandhom jawtorizzaw l-importazzjoni mill-pajjiżi terzi elenkati fl-Anness I ta' semen ta' annimali domestiċi ta' l-ispeċi ta' l-ifrat li jikkonforma mal-kundizzjonijiet imniżżla fil-mudell taċ-ċertifikat ta' saħħa ta' l-annimali f'Anness II, Parti 1 u akkumpanjat b'ċertifikat bħal dan kompletat b'mod korrett.
      2.   Madankollu, mill-1 ta' Jannar 2005, l-Istati Membri għandhom jawtorizzaw l-importazzjoni mill-pajjiżi terzi elenkati f'Anness I ta' semen ta' annimali domestiċi ta' l-ispeċi ta' l-ifrat, miġbur, proċessat u maħżun qabel il-31 ta' Diċembru 2004, b'mod konformi mal-kondizzjonijiet imniżżla fil-mudell taċ-ċertifikat tas-saħħa ta' l-annimali f'Anness II, Parti 2 u akkumpanjat b'ċertifikat bħal dan kompletat b'mod korrett.
      3.   Is-semen imsemmi f'paragrafu 1 għandu jinġabar wara d-data ta' approvazzjoni taċ-ċentru mill-awtoritajiet nazzjonali kompetenti tal-pajjiżi terzi konċernati.
      Artikolu 2
      Id-Deċiżjonijiet 90/14/KEE, 91/277/KEE u 94/577/KE huma revokati.
      Artikolu 3
      Din id-Deċiżjoni għandha tapplika mill-jum/xahar/sena [Daħħal id-data 3 ijiem wara l-pubblikazzjoni fil-Ġurnal Uffiċjali].
      Artikolu 4
      Din id-Deċiżjoni hija indirizzata lill-Istati Membri.
      
         Magħmula fi Brussell, fis-6 ta' Settembru 2004.
         
            
               Għall-Kummissjoni
            
            David BYRNE
            
               Membru tal-Kummissjoni
            
         
      
      
         (1)  ĠU L 194, tat-22.7.1988, p. 10. Id-Direttiva kif emendata l-aħħar bid-Deċiżjoni tal-Kummissjoni 2004/101/KE (ĠU L 30, ta'l-4.2.2004, p. 15).
      
         (2)  ĠU L 8, tal-11.1.1990, p. 71. Id-Deċiżjoni kif emendata bid-Deċiżjoni tal-Kummissjoni 2004/52/KE (ĠU L 10, tas-16.1.2004, p. 67).
      
         (3)  ĠU L 135, tat-30.5.1991, p. 60.
      
         (4)  ĠU L 221, tas-26.8.1994, p. 26. Id-Deċiżjoni kif emendata l-aħħar bid-Deċiżjoni tal-Kummissjoni 2004/52/KE (ĠU L 10, tas-16.1.2004, p. 67).
      
         (5)  ĠU L 143, tal-11.6.2003, p. 23.
      
         ANNESS I
         
                     Kodiċi ISO
                  
                  
                     Pajjiż
                  
               
                     AU
                  
                  
                     Awstralja
                  
               
                     CA
                  
                  
                     Kanada
                  
               
                     CH
                  
                  
                     Svizzera
                  
               
                     NZ
                  
                  
                     New Zealand
                  
               
                     RO
                  
                  
                     Rumanija
                  
               
                     US
                  
                  
                     Stati Uniti ta' l-Amerika
                  
               
      
         ANNESS II
         MUDELL TA' ĊERTIFIKATI VETERINARJI GĦALL-IMPORTAZZJONI
         PARTI 1
         
            Il-mudell taċ-ċertifikat li ġej huwa applikabbli għall-importazzjoni tas-semen miġbur skond id-Direttiva tal-Kunsill 88/407/KEE kif emendata bid-Direttiva 2003/43/KE.
         
         Test ta 'immaġni
         
            
               ĊERTIFIKAT VETERINARJU
               SEMEN TA' ANNIMALI DOMESTIĊI TA' L-ISPEĊI TA' L-IFRAT GĦALL-IMPORTAZZJONI MIĠBUR SKOND ID-DIRETTIVA TAL-KUNSILL 88/407/KEE KIF EMENDATA BID-DIRETTIVA 2003/43/KE
            
            1. Pajjiż ta' provenjenza u awtorità kompetenti.
            2. Ċertifikat tas-saħħa nru.o
            
            
               A. ORIĠINI TAS-SEMEN
            
            3. Numru ta' approvazzjoni taċ-ċentru ta' provenjenza tal-kunsinna (ġbir/ħażna(1)) :
            4. Isem u indirizz taċ-ċentru ta' provenjenza tal-kunsinna: ġbir/ħażna(1)
            5. Isem u indirizz ta' min jikkonsenja
            6. Pajjiż u post tat-tagħbija
            7. Mezz ta' trasport
            
               B. DESTINAZZJONI TAS-SEMEN
            
            8. Stat Membru ta' destinazzjoni
            9. Isem u indirizz tad-destinatarju
            
               C. IDENTIFIKAZZJONI TAS-SEMEN
            
            10.1 Marka ta' identifikazzjoni tad-dożi(2)
            10.2 Numru ta' dożi
            10.3 Numru ta' approvazzjoni taċ-ċentru ta' ġbir ta'
            l-oriġini
         
         Test ta 'immaġni
         
            
               D. INFORMAZZJONI DWAR IS-SAĦĦA
            
            11. Jien, veterinarju uffiċjali hawn taħt iffirmat, hawnhekk niċċertifika li:
            11.1 ………………………………………………………………………………………………………………
            (isem tal-pajjiż li se jesporta) (3)
            kien ħieles mir-rinderpest u mill-marda ta' l-ilsien u dwiefer matul l-aħħar tnax-il xahar immedjatament qabel il-ġbir tas-semen għall-esportazzjoni u sad-data tat-tqassim tiegħu u l-ebda tilqima kontra dan il-mard ma ngħatat matul l-istess perijodu.
            11.2 Iċ-ċentru li fih is-semen li se jiġi esportat kien miġbur jew maħżun kien:
            11.2.1 approvat taħt il-kondizzjonijiet mniżżla f'Anness A, Kapitolu I tad-Direttiva tal-Kunsill 88/407/KEE.
            11.2.2 operat u sorveljat taħt il-kondizzjonijiet mniżżla f'Anness A, Kapitolu II tad-Direttiva tal-Kunsill 88/407/KEE.
            11.3 Iċ-ċentru li fih inġabar is-semen li se jiġi esportat kien ħieles mill-idrofobija, mit-tuberkulosi, mill-bruċellosi, mill-anthrax u mill-plewropnewmonite li tittieħed ta' l-ifrat matul il-perijodu li jibda 30 jum qabel il-ġbir tas-semen li se jiġi esportat sa 30 jum wara l-ġbir (fil-każ ta' semen frisk, sad-data tat-tqassim).
            11.4 L-annimali ta' l-ifrat preżenti fiċ-ċentru ta' ġbir tas-semen
            11.4.1 ġejjin minn merħliet u/jew twieldu minn ommijiet b'erba' saqajn li jissodisfaw il-kondizzjonijiet f'Anness B. I. 1. (b) u (c) tad-Direttiva 88/407/KEE;
            11.4.2 għamlu, fi ħdan it-28 jum li ppreċedew il-perijodu ta' iżolament tal-kwarantina, it-testijiet meħtieġa minn Anness B. I. 1. (d) tad-Direttiva 88/407/KEE;
            11.4.3 issodisfaw ir-rekwiżiti tal-perijodu ta' iżolament tal-kwarantina u tat-testijiet mniżżla f'Anness B. I. 1. (e) tad-Direttiva 88/407/KEE;
            11.4.4 għamlu, mill-inqas darba f'sena, b'riżultat negattivi, it-testijiet ta' rutina skond Anness B. II. tad-Direttiva 88/407/KEE.
            11.5 Is-semen li se jiġi esportat inkiseb minn barrin donaturi
            11.5.1 li jissodisfaw il-kondizzjonijiet imniżżla f'Anness C tad-Direttiva 88/407/KEE;
            11.5.2 li kienu residenti fil-pajjiż li se jesporta, għall-perijodu ta' sitt xhur immedjatament qabel il-ġbir tas-semen għall-esportazzjoni (1);
            jew
            li ġew importati f'inqas minn sitt xhur ilu fil-pajjiż li se jesporta mill- ………………………………………… (3); Fiż-żmien ta' l-importazzjoni, huma ssodisfaw il-kondizzjonijiet tas-saħħa ta' l-annimali applikati għad-donaturi li s-semen tagħhom huwa maħsub għall-esportazzjoni lejn il-Komunità(1).
            11.5.3 residenti f':
            jew f'pajjiżi jew żoni ħielsa mill-virus tal-bluetongue u li jissodisfaw il-kondizzjonijiet imniżżla f'paragrafu 1 ta' l-Artikolu 2.1.9.9 tal-Kodiċi Terrestri tas-Saħħa ta' l-Annimali (1).
            jew f'żoni ħielsa mill-virus tal-bluetongue skond l-istaġun u li jissodisfaw il-kondizzjonijiet imniżżla f'paragrafu 1 ta' l-Artikolu 2.1.9.10 tal-Kodiċi Terrestri tas-Saħħa ta' l-Annimali (1).
            ****
            jew f'pajjiżi jew żoni infettati bil-virus tal-bluetongue u li jissodisfaw il-kondizzjonijiet imniżżla f'paragrafu 1 ta' l-Artikolu 2.1.9.11 tal-Kodiċi Terrestri tas-Saħħa ta' l-Annimali(1).
            11.5.4 li kienu suġġetti f'żewġ okkażjonijiet mhux imbiegħda iktar minn 12-il xahar minn xulxin għat-testijiet li ġejjin ta' qabel u wara l-ġbir b'riżultati negattivi f'laboratorju approvat (it-test ta' wara l-ġbir għandu jsir fuq kampjun ta' demm meħud mhux inqas minn 21 jum wara l-ġbir tas-semen għall-esportazzjoni) għal test ta' tixrid immuni ta' agar-gel (4) u għal test ta' newtralizzazzjoni tal-virus għas-serotipi kollha tal-mard epiżotiku emorraġiku (EHD) magħruf li jeżisti fil-pajjiż li se jesporta, li hu dan li ġej: ……………………………………………………….
            ***
         
         Test ta 'immaġni
         
            11.5.5 li kienu suġġetti f'laboratorju approvat b'riżultati negattivi qabel id-dħul u kull sitt xhur għal test ta' tixrid immuni ta' agar-gel (4) u għal test ta' newtralizzazzjoni tal-virus għas-serotipi kollha tal-mard epiżotiku emorraġiku (EHD) magħruf li jeżisti fil-pajjiż li se jesporta, li hu dan li ġej: ……………………………………………………….
            **
            11.5.6 li kienu suġġetti f'żewġ okkażjonijiet mhux imbiegħda iktar minn 12-il xahar minn xulxin għat-testijiet li ġejjin ta' qabel u wara l-ġbir b'riżultati negattivi f'laboratorju approvat (it-test ta' wara l-ġbir għandu jsir fuq kampjun ta' demm meħud mhux inqas minn 21 jum wara l-ġbir tas-semen għall-esportazzjoni) għal test ta' newtralizzazzjoni tas-serum għall-virus Akabane.
            *
            11.6 Is-semen li se jiġi esportat inġabar wara d-data ta' approvazzjoni taċ-ċentru mill-awtoritajiet nazzjonali kompetenti tal-pajjiż li se jesporta.
            11.7 Is-semen li se jiġi esportat kien proċessat, maħżun u trasportat taħt il-kondizzjonijiet, li jissodisfaw it-termini tad-Direttiva 88/407/KEE.
            
               E. VALIDITÀ
            
            12. Data u post
            13. Isem u kwalifika tal-veterinarju uffiċjali
            14. Firma u timbru tal-veterinarju uffiċjali
            Nota għall-importatur: dan iċ-ċertifikat huwa biss għal skopijiet veterinarji u għandu jakkumpanja l-kunsinna sakemm jilħaq il-post ta' l-ispezzjoni fil-fruntiera.
            (1) Ħassar fejn meħtieġ.
            (2) Tikkorrispondi għall-identifikazzjoni ta' l-annimali donaturi u għad-data tal-ġbir.
            (3) Pajjiżi elenkati f'Anness I tad-Deċiżjoni 2004/xx/KE.
            (4) L-Istandards għat-testijiet dijanjostiċi tal-virus EHD huma deskritti fil-kapitolu tal-Blue Tongue tal-Manwal Terrstri.
            **** Għandu jintuża biss mill-Awstralja, il-Kanada u l-U.S.A.
            *** Għandu jintuża biss mill-Awstralja u l-U.S.A.
            ** Għandu jintuża biss mill-Kanada.
            * Għandu jintuża biss mill-Awstralja.
         
         PART 2
         
            Il-mudell taċ-ċertifikat li ġej huwa applikabbli mill-1 ta' Jannar 2005 għal importazzjoni ta' stokks ta' semen miġbur, proċessat u maħżun qabel il-31 ta' Diċembru skond il-kondizzjonijiet preċedenti tad-Direttiva tal-Kunsill 88/407/KEE, u importat wara dik id-data skond l-Artikolu 2 (2) tad-Direttiva 2003/43/KE.
         
         Test ta 'immaġni
         
            
               ĊERTIFIKAT VETERINARJU
               SEMEN TA' ANNIMALI DOMESTIĊI TA' L-ISPEĊI TA' L-IFRAT MIĠBUR, PROĊESSAT U MAĦŻUN QABEL IL-31 TA' DIĊEMBRU 2004, GĦALL-IMPORTAZZJONI MILL-1 TA' JANNAR 2005, SKOND L-ARTIKOLU 2.2 TAD-DIRETTIVA TAL-KUNSILL 2003/43/KE
            
            1. Pajjiż ta' provenjenza u awtorità kompetenti.
            2. Ċertifikat tas-saħħa Nru.o
            
            
               A. ORIĠINI TAS-SEMEN
            
            
               3. Numru ta' approvazzjoni taċ-ċentru ta' provenjenza tal-kunsinna (ġbir/ħażna(1))
            4. Isem u indirizz taċ-ċentru ta' provenjenza tal-kunsinna: ġbir ħażna (1)
            5. Isem u indirizz ta' min jikkonsenja
            6. Pajjiż u post tat-tagħbija
            7. Mezz tat-trasport
            
               B. DESTINAZZJONI TAS-SEMEN
            
            8. Stat Membru ta' destinazzjoni
            9. Isem u indirizz tad-destinatarju
            
               C. IDENTIFIKAZZJONI TAS-SEMEN
            
            10.1 Marka ta' identifikazzjoni tad-dożi(2)
            10.2 Data tal-ġbir(3)
            10.3 Numru ta' dożi
            10.4 Numru ta' approvazzjoni taċ-ċentru ta' ġbir ta' l-oriġini
         
         Test ta 'immaġni
         
            
               D. INFORMAZZJONI DWAR IS-SAĦĦA
            
            11. Jien, veterinarju uffiċjali hawntaħt iffirmat, hawnhekk niċċertifika li:
            11.1 ……………………………………………………………………………………………………………
            (Isem tal-pajjiż li se jesporta)
            kien ħieles mir-rinderpest u mill-marda ta' l-ilsien u dwiefer matul l-aħħar tnax-il xahar immedjatament qabel il-ġbir tas-semen għall-esportazzjoni u sad-data tat-tqassim tiegħu u l-ebda tilqima kontra dan il-mard ma ngħatat matul l-istess perijodu.
            11.2 Is-semen deskritt hawnfuq inġabar qabel id-data tal-31 ta' Diċembru 2004 f'ċentru tal-ġbir tas-semen li kien:
            11.2.1 approvat taħt il-kondizzjonijiet imniżżla f'Anness A, Kapitolu I tad-Direttiva 88/407/KEE.
            11.2.2 operat u sorveljat taħt il-kondizzjonijiet imniżżla f'Anness A, Kapitolu II tad-Direttiva 88/407/KEE.
            11.3 Iċ-ċentru li fih inġabar is-semen li se jiġi esportat kien ħieles mill-idrofobija, mit-tuberkulosi, mill-bruċellosi, mill-anthrax u mill-plewropnewmonite li tittieħed ta' l-ifrat matul il-perijodu li jibda 30 jum qabel id-data tal-ġbir tas-semen li se jiġi esportat sa 30 jum wara l-ġbir (fil-każ ta' semen frisk, sad-data tat-tqassim).
            11.4 Fiż-żmien meta nġabar is-semen deskritt hawnfuq, l-annimali kollha ta' l-ifrat fiċ-ċentru tal-ġbir tas-semen:
            11.4.1 kienu ġejjin minn merħliet u/jew kienu mwielda minn ommijiet b'erba' saqajn li jissodisfaw il-kondizzjonijiet tal-paragrafi 1 (b) u (c) ta' Kapitolu I ta' Anness B tad-Direttiva 88/407/KEE;
            11.4.2 kienu għamlu, fi ħdan it-30 jum li ppreċedew il-perijodu ta' iżolament tal-kwarantina, b'riżultati negattivi:
            it-testijiet mitluba minn Anness B, Kapitolu I, 1.d.(i),(ii),(iii) tad-Direttiva 88/407/KEE, u
            test ta' newtralizzazzjoni tas-serum jew test ELISA għar-rhinotracheitis infettiva ta' l-ifrat/għall-infjammazzjoni bl-infafet tal-vulva u tal-vaġina, u
            test ta' iżolament tal-virus (test fluworexxenti ta' l-anti-korp jew test immunoperoxidase) għad-dijarea virili ta' l-ifrat, li fil-każ ta' animal b'età inqas minn sitt xhur ġie deferit sakemm tintlaħaq dik l-età.
            11.4.3 kienu ssodisfaw il-perijodu ta' 30 jum ta' iżolament tal-kwarantina u kienu suġġetti għat-testijiet ta' saħħa li ġejjin bir-riżultati negattivi meħtieġa:
            test seroloġiku għall-bruċellosi magħmula skond il-proċedura deskritta f'Anness C tad-Direttiva 64/432/KEE;
            jew għal test immunofluworexxenti ta' l-anti-korp jew għal test ta' koltura għal infezzjoni kampilobatterika tal-fetu fuq kampjun ta' materjal tal-prepuzju jew ħsil artifiċjali tal-vaġina, jew, f'każ ta' animal femminili, test vaġinali ta' agglutinazzjoni tal-mukus;
            eżaminazzjoni mikroskopika u test ta' koltura għal trichomonas foetus fuq kampjun ta' materjal tal-prepuzju jew ħsil artifiċjali tal-vaġina, jew, f'każ ta' animal femminili, test vaġinali ta' agglutinazzjoni tal-mukus.
            11.4.4 kienu għamlu, mill-inqas darba f'sena, b'riżultati negattivi, it-testijiet ta' rutina msemmija f'punti 1 (a), (b) u (c) f'Kapitolu I ta' Anness B tad-Direttiva 88/407/KEE.
            11.5 Fiż-żmien meta nġabar is-semen deskritt hawnfuq,
            11.5.1 l-annimali femminili kollha ta' l-ifrat fiċ-ċentru kienu għamlu mill-inqas darba f'sena test vaġinali ta' agglutinazzjoni tal-mukus għal infezzjoni kampilobatterika tal-fetu b'riżultati negattivi, u
            11.5.2 il-barrin kollha użati għall-produzzjoni tas-semen kienu għamlu b'riżultati negattivi jew test immunofluworexxenti ta' l-anti-korp jew test ta' koltura għal infezzjoni kampilobatterika tal-fetu fuq kampjun ta' materjal tal-prepuzju jew ħsil artifiċjali tal-vaġina ilkoll imwettqa 12-il xahar qabel il-ġbir.
         
         Test ta 'immaġni
         
            11.6 Is-semen li se jiġi esportat inkiseb minn barrin donaturi
            11.6.1 li jissodisfaw il-kondizzjonijiet imniżżla f'Anness C tad-Direttiva 88/407/KEE;
            11.6.2 li għandhom ikunu residenti fil-pajjiż li se jesporta, għal perijodu ta' sitt xhur immedjatament qabel il-ġbir tas-semen għall-esportazzjoni (1);
            jew
            li ġew importati f'inqas minn sitt xhur ilu fil-pajjiż li se jesporta mill-……………………………………(4); Fiż-żmien ta' l-importazzjoni, huma ssodisfaw il-kondizzjonijiet tas-saħħa ta' l-annimali applikati għad-donaturi li s-semen tagħhom huwa maħsub għall-esportazzjoni lejn il-Komunità (1).
            11.6.3 preżenti f'ċentru ta' ġbir tas-semen li fih
            i) l-annimali kollha ta' l-ifrat ikunu għamlu mill-inqas darba f'sena b'riżultati negattivi test ta' newtralizzazzjoni tas-serum jew test ELISA għar-rhinotracheitis infettiva ta' l-ifrat/għall-infjammazzjoni bl-infafet tal-vulva u tal-vaġina(1); jew
            ii) l-annimali kollha ta' l-ifrat li ma jkunux imlaqqma kontra r-rhinotracheitis infettiva ta' l-ifrat ikunu għamlu mill-inqas darba f'sena b'riżultati negattivi test ta' newtralizzazzjoni tas-serum jew test ELISA għar-rhinotracheitis infettiva ta' l-ifrat/għall-infjammazzjoni bl-infafet tal-vulva u tal-vaġina, u l-ittestjar għar-rhinotracheitis ta' l-ifrat ma jsirx fuq barrin li jkunu ħadu l-ewwel tlaqqima kontra r-rhinotracheitis infettiva ta' l-ifrat fiċ-ċentru ta' inseminazzjoni wara li jkunu ġew ittestjati b'riżultati negattivi b'test ta' newtralizzazzjoni tas-serum jew b'test ELISA għar-rhinotracheitis infettiva ta' l-ifrat/għall-infjammazzjoni bl-infafet tal-vulva u tal-vaġina u li mill-ewwel tlaqqima jkunu ġew regolarment imlaqqma mill-ġdid b'intervall ta' mhux iktar minn sitt xhur (1).
            11.6.4 residenti f':
            jew f'pajjiżi jew żoni ħielsa mill-virus tal-bluetongue u li jissodisfaw il-kondizzjonijiet imniżżla f' paragrafu 1 ta' l-Artikolu 2.1.9.9 tal-Kodiċi Terrestri tas-Saħħa ta' l-Annimali (1).
            jew f'żoni ħielsa mill-virus tal-bluetongue skond l-istaġun u li jissodisfaw il-kondizzjonijiet imniżżla f'paragrafu 1 ta' l-Artikolu 2.1.9.10 tal-Kodiċi Terrestri tas-Saħħa ta' l-Annimali (1).
            ****
            jew f'pajjiżi jew żoni infettati bil-virus tal-bluetongue u li jissodisfaw il-kondizzjonijiet imniżżla f'paragrafu 1 ta' l-Artikolu 2.1.9.11 tal-Kodiċi Terrestri tas-Saħħa ta' l-Annimali (1).
            11.6.5 li kienu suġġetti f'żewġ okkażjonijiet mhux imbiegħda iktar minn 12-il xahar minn xulxin għat-testijiet li ġejjin ta' qabel u wara l-ġbir b'riżultati negattivi f'laboratorju approvat (it-test ta' wara l-ġbir għandu jsir fuq kampjun ta' demm meħud mhux inqas minn 21 jum wara l-ġbir tas-semen għall-esportazzjoni) għal test ta' tixrid immuni ta' agar-gel (4) u għal test ta' newtralizzazzjoni tal-virus għas-serotipi kollha tal-mard epiżotiku emorraġiku (EHD) magħruf li jeżisti fil-pajjiż li se jesporta, li hu dan li ġej: ……………………………………………………….
            ***
            11.6.6 li kienu suġġetti f'laboratorju approvat b'riżultati negattivi qabel id-dħul u kull sitt xhur għal test ta' tixrid immuni ta' agar-gel (4) u għal test ta' newtralizzazzjoni tal-virus għas-serotipi kollha tal-mard epiżotiku emorraġiku (EHD) magħruf li jeżisti fil-pajjiż li se jesporta, li hu dan li ġej: ……………………………………………………….
            **
            11.6.7 li kienu suġġetti f'żewġ okkażjonijiet mhux imbiegħda iktar minn 12-il xahar minn xulxin għat-testijiet li ġejjin ta' qabel u wara l-ġbir b'riżultati negattivi f'laboratorju approvat (it-test ta' wara l-ġbir għandu jsir fuq kampjun ta' demm meħud mhux inqas minn 21 jum wara l-ġbir tas-semen għall-esportazzjoni) għal test ta' newtralizzazzjoni tas-serum għall-virus Akabane.
            *
            11.7 Is-semen li se jiġi esportat inġabar wara d-data ta' approvazzjoni taċ-ċentru mill-awtoritajiet nazzjonali kompetenti tal-pajjiż li se jesporta.
            11.8 Is-semen li se jiġi esportat kien proċessat, maħżun u trasportat taħt il-kondizzjonijiet li jissodisfaw it-termini tad-Direttiva 88/407/KEE qabel il-modifika introdotta bid-Direttiva 2003/43/KE.
         
         Test ta 'immaġni
         
            
               E. VALIDITÀ
            
            12. Data u post
            13. Isem u kwalifika tal-veterinarju uffiċjali
            14.Firma u timbru tal-veterinarju uffiċjali
            Nota għall-importatur: dan iċ-ċertifikat huwa biss għal skopijiet veterinarji u għandu jakkumpanja l-kunsinna sakemm jilħaq il-post ta' l-ispezzjoni fil-fruntiera.
            (1) Ħassar fejn meħtieġ.
            (2) Tikkorrispondi għall-identifikazzjoni ta' l-annimali donaturi u għad-data tal-ġbir.
            (3) Id-data tal-ġbir għandha tkun qabel il-31 ta' Diċembru 2004.
            (4) Pajjiżi elenkati f'Anness I tad-Deċiżjoni 2004/xx/KE.
            (6) L-Istandards għat-testijiet dijanjostiċi tal-virus EHD huma deskritti fil-kapitolu tal-Blue Tongue tal-Manwal Terrstri.
            **** Għandu jintuża biss mill-Awstralja, il-Kanada u l-U.S.A
            *** Għandu jintuża biss mill-Awstralja u l-U.S.A.
            ** Għandu jintuża biss mill-Kanada.
            * Għandu jintuża biss mill-Awstralja